Okresná prokuratúra Banská Bystrica 
Partizánska cesta 1, 975 63 Banská Bystrica 1

Sp. zn. : 2 Pv 147/14/6601	Banská Bystrica, 18.6.2015
EEČ : 2-45-141-2015

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Banská Bystrica
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
sa v skúšobnej dobe, určenej uznesením prokurátora Okresnej prokuratúry Banská Bystrica zo dňa 19.5.2014, spisová značka 2 Pv 147/14/6601, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
30.11.2013 v čase okolo 12.00 h v Banskej Bystrici, na ulici Nové Kalište, viedla osobné motorové vozidlo zn. Škoda Fabia ev. č. XXXXX tak, že pri prejazde pravotočivej zákruty pri Daňovom úrade neprispôsobila rýchlosť jazdy najmä stavu a povahe vozovky a svojim schopnostiam, v dôsledku čoho dostala s vozidlom šmyk a zišla s ním mimo vozovky na chodník nachádzajúci sa po pravej strane vozovky v smere jej jazdy, kde prednou časťou vozidla narazila do tadiaľ práve prechádzajúceho chodca XXXXX, nar. XXXXX a následne prednou časťou vozidla narazila do brány oplotenia rodinného domu č. 40, pričom pri dopravnej nehode XXXXX utrpel otras mozgu ľahkého stupňa a tržnú ranu v záhlaví vpravo, ktoré zranenia znalec XXXXX v odbornom vyjadrení zo súdno-lekárskeho hľadiska hodnotí ako ublíženie na zdraví. 

Uznesením prokurátora Okresnej prokuratúry Banská Bystrica zo dňa 19.5.2014, spisová značka 2 Pv 147/14/6601, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry v Banskej Bystrici sp. zn. 2 Pv 147/14/6601 - 5 zo dňa 19.05.2014 bolo podľa § 216 ods. 1 Tr. por. trestné stíhanie obvinenej XXXXX pre trestný čin ublíženia na zdraví podľa § 158 Tr. zák., ktorého sa dopustila tak, ako je uvedené vo výrokovej časti tohto uznesenia, podmienečne zastavené.
	
Podľa § 216 ods. 2 Tr. por. bola obvinenej XXXXX v rozhodnutí o podmienečnom zastavení trestného stíhania určená skúšobná doba v trvaní 12 mesiacov. Táto začala plynúť právoplatnosťou rozhodnutia o podmienečnom zastavení trestného stíhania, teda dňa 03.06.2014. Po uplynutí skúšobnej doby bolo zistené, že obvinená XXXXX v jej priebehu viedla riadny život, keď nespáchala žiadny skutok, ktorý by napĺňal zákonné znaky skutkovej podstaty niektorého trestného činu podľa Trestného zákona a nebola prejednávaná ani v priestupkovom konaní za spáchanie priestupku.  

	Na základe uvedených skutočností možno usudzovať, že samotné trestné stíhanie obvinenej XXXXX teda postačilo na jej prevýchovu a preto bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú môžu podať obvinený a poškodený v lehote do troch dní odo dňa jeho doručenia prostredníctvom Okresnej prokuratúry v Banskej Bystrici. O sťažnosti rozhodne prokurátor Krajskej prokuratúry v Banskej Bystrici. Sťažnosť má odkladný účinok.

Mgr. Pavel Keller
prokurátor